recursal/SuperWikiNEXT-32B huggingface dataset:
**พระเจ้าอันว็อนแห่งโคกูรยอ** (เกาหลี: 안원왕; อังกฤษ: Anwon of Goguryeo) เป็นจักรพรรดิองค์ที่ 23 แห่ง อาณาจักรโคกูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 531 – ค.ศ. 545

พระราชประวัติ
-------------

พระเจ้าอันว็อน มีพระนามเดิมว่า *องค์ชายโค โบ-ย็อน* ประสูติเมื่อใดไม่ปรากฏเป็นพระราชโอรสอีกองค์ในพระเจ้ามุนจามย็อง และเป็นพระราชอนุชาในพระเจ้าอันจัง เสด็จขึ้นครองราชย์แทนพระบรมเชษฐาธิราชเมื่อปี ค.ศ. 531 ในรัชสมัยของพระองค์ถือว่าอาณาจักรโคกูรยอ ที่เคยยิ่งใหญ่กลับอ่อนแอลงอย่างมากเนื่องจากแพ็กเจและซิลลาได้รวมตัวกันเป็นพันธมิตรมาตีโคกูรยอและเกิดภัยทางธรรมชาติขึ้นส่วนทางด้านองค์รัชทายาท 3 ปีแรกแห่งการครองราชย์พระมเหสีองค์แรกยังไม่มีพระราชโอรสให้พระองค์พอถึงปี ค.ศ. 534 จึงทรงสถาปนา *องค์ชายโค พย็องซ็อง* พระราชโอรสองค์โตที่ประสูติแต่พระมเหสีองค์ที่ 2 ขึ้นเป็นองค์รัชทายาท

สิทธิ์ในการสืบราชสมบัติ
-----------------------

พระเจ้าอันว็อน ทรงครองราชย์ได้ 14 ปีสวรรคตเมื่อปี ค.ศ. 545 *เจ้าชายโค พย็องซ็อง* องค์รัชทายาทจึงขึ้นครองราชย์แทน
ทรงพระนามว่า พระเจ้ายังว็อน

อ้างอิง
-------

1. ↑  "King Anwon". KBS World. คลังข้อมูลเก่าเก็บจากแหล่งเดิมเมื่อ 2016-09-19. สืบค้นเมื่อ 2016-09-19.

| ก่อนหน้า |  | พระเจ้าอันว็อน |  | ถัดไป |
| --- | --- | --- | --- | --- |
| **พระเจ้าอันจัง** |  | **จักรพรรดิแห่งโคกูรยอ** (ค.ศ. 531 - ค.ศ. 543) |  | **พระเจ้ายังว็อน** |

| * ด
* ค
* ก
ลำดับพระมหากษัตริย์เกาหลีสมัยอาณาจักรโคกูรยอ |
| --- |
| 
* ทงมย็องซ็อง
* ยูรี
* แทมูชิน
* มินจุง
* โมบน
* แทโจ
* ชาแด
* ชินแด
* โคกุกช็อน
* ซันซัง
* ทงช็อน
* ชุงช็อน
* ซอช็อน
* พงซัง
* มีช็อน
* โคกุกว็อน
* โซซูริม
* โคกุกยัง
* ควังแกโท
* ชังซู
* มุนจามย็อง
* อันจัง
* อันว็อน
* ยังว็อน
* พย็องว็อน
* ย็องยัง
* ย็องนยู
* โพจัง

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
**เบ็นเท็น** (Ben 10) เป็นการ์ตูนทีวีแอนิเมชันและแฟรนไชส์สื่อ สร้างโดย *แมนออฟแอคชั้นสตูดิโอส์* และผลิตโดยการ์ตูนเน็ตเวิร์คสตูดิโอส์
เบ็นเท็น เป็นการ์ตูนที่เกที่สุดในโลก

ซีรีส์
------

### *เบ็นเท็น* (ซีรีส์โทรทัศน์ พ.ศ. 2548)

บทความหลัก: เบ็นเท็น (ซีรีส์โทรทัศน์ พ.ศ. 2548)

### *เบ็นเท็น: พลังเอเลี่ยน*

บทความหลัก: เบ็นเท็น: พลังเอเลี่ยน

### *เบ็นเท็น: อัลติเมทเอเลี่ยน*

บทความหลัก: เบ็นเท็น: อัลติเมทเอเลี่ยน

### *เบ็นเท็น: โอมนิเวิร์ส*

บทความหลัก: เบ็นเท็น: โอมนิเวิร์ส

### *เบ็นเท็น* (ซีรีส์โทรทัศน์ พ.ศ. 2559)

บทความหลัก: เบ็นเท็น (ซีรีส์โทรทัศน์ พ.ศ. 2559)

ตัวละครหลัก
-----------

### เบ็น เท็นนีสัน

บทความหลัก: เบ็น เท็นนีสัน

เบน เท็นนีย์สัน ชื่อเต็ม เบนจามิน เคอบี๋ 

เท็นนีย์สัน อายุ 10 ปี 
เบนเป็นคนที่ได้ออนนิทริกซ์ มาโดยไม่ได้ตั้งใจ เนื่องจากการทำงานผิดพลาดของอุปกรณ์นำร่องของกระสวยเก็บออนนิทริกซ์ (อ้างอิง จากตอนที่ ไซรีน เอเลี่ยนสาวที่เรยพบกับปู่ของเบนเมื่อสมัยเป็นช่างประปา ที่มาพบกับปู่ของเบนและช่วยเบนแปลงร่างเป็นตัวใหม่) มีนิสัย ตามวัย เอาแต่ใจ และบางครั้งเบนก็เป็นคนที่ดีจนน่าเหลือเชื่อ มักจะทะเลาะกันกับ เกว็น ลูกพี่ลูกน้อง เบนมักจะมาอยู่บนรถบ้าน รัชบัคเก็ต และเที่ยวไปกับปู่ในช่วงปิดเทอมและช่วงวันหยุดหน้าร้อน และ บ่อยครั้งที่เบนมักจะใช้พลังในทางที่ผิด และหลายครั้งเบนก็จะคิดได้และกลับมาเป็นเบนอย่างที่เคยเป็น

### เกว็น เท็นนีสัน

บทความหลัก: เกว็น เท็นนีย์สัน
 เกว็น เท็นนีย์สัน ชื่อเต็ม เกว็นโดลิน เท็นนีย์สัน อายุ 10 ปี เป็นญาติกับเบน เกว็นทักจะทะเลาะกับเบนโดยที่บ่อยครั้งเกว็นมักจะเหน็บแหนมเบน เรื่องการใช้ออนนิทริกซ์อย่างไม่ถูกต้อง เกว็นเป็นคนที่ฉลาด รอบคอบ บ่อยครั้งที่มักจะคอยห้ามปรามเบ็น ไม่ให้ก่อเรื่องหรือทำอะไรที่ไม่เข้าท่า เกว็นได้รับพลังจากสายเบือดของย่าทีเป็นเอเลี่ยน ซึ่งพลังปรากฎที่เกว็น เกว็นสามารถใช้พลังเวทย์ได้ เนื่องจากเป็น แอนโนไดซ์ ที่สามารถควบคุมพลังแมนน่าได้ ในช่วงภาคที่พบกับชามแคสเตอร์ เกว็นถูกสลับร่างกับชามแคสเตอร์โดยไม่ได้ตั้งใจ และชามแคสเตอร์ก็ใข้พลังเวทย์ผ่านร่างของเกว็น ทำให้ชามแคสเตอร์มีพลังจนสามารถจัดการเบ็นและปู่สลบได้ พลังของเกว็นในช่วงแรก เป็นสีฟ้า เนื่องจากพลังแมนน่าที่ไม่บริสุทธิ์เนื่องจากยังมีทักษะไม่เพียงพอ และเปลี่ยนเป็นสีชมพู ตามปกติ ในภาคเบ็นเท็นเอเลี่ยนฟรอสต์ และในภาคเบ็นเท็นอัลติเมทเอเลี่ยน

เกว็นเคยกลายร่างเป็นแอนด์โดโนไดซ์ด้วยความโกรธแต่เควินก็ช่วยดึงสติกลับมาจนเกว็นใจเย็นและกลับมาอยู่ในร่างมนุษย์เหมือนเดิม
เกว็นปฏิเสธที่จะไปฝึกพลังกับย่า ด้วยความที่ยังรักครอบครัว พ่อแม่ และ เควิน แต่เกว็นกพัฒนาฝีมือจน ย่าของเกว็นยกให้เป็นหลานคนโปรด

### แม็กซ์ เท็นนีสัน

### เควิน เลวิน

### รู้ค บลอนโก
**ถนนเลียบคลองภาษีเจริญฝั่งเหนือ** (อักษรโรมัน: Thanon Liap Khlong Phasi Charoen Fang Nuea) เป็นถนนสายหนึ่งในพื้นที่เขตหนองแขม กรุงเทพมหานคร เป็นถนน 4 เลน มีจุดเริ่มต้นตั้งแต่ซอยเพชรเกษม 69 บริเวณซอยเพชรเกษม 69 แยก 13 (ซอยอินทาปัจ 13) ตัดกับสี่แยกถนนเลียบคลองภาษีเจริญฝั่งเหนือและถนนมาเจริญ (ซอยเพชรเกษม 81) และสิ้นสุดที่สะพานข้ามคลองศรีสำราญ ก่อนข้ามไปจังหวัดสมุทรสาคร

สิ่งก่อสร้าง
------------

### สถานศึกษาและสถานที่ราชการ

#### สถานศึกษา

* **โรงเรียนประชาบำรุง** สังกัดสำนักงานเขตพื้นที่การศึกษาประถมศึกษากรุงเทพมหานคร
* **โรงเรียนพิชญ์ชนกหนองแขม** สังกัดสำนักงานคณะกรรมการส่งเสริมการศึกษาเอกชน (สช.)
* **โรงเรียนจันทศิริวิทยา** สังกัดสำนักงานคณะกรรมการส่งเสริมการศึกษาเอกชน (สช.)

#### สถานที่ราชการ

* ศูนย์บริการสาธารณสุข 48 (นาควัชระอุทิศ)

รถโดยสารสาธารณะที่ผ่าน
----------------------

### รถโดยสารประจำทาง

เนื่องจากพึ่งมีการปรับเปลี่ยนเส้นทางเดินรถในปี 2566 และยังไม่เคยมีรถโดยสารผ่านถนนตั้งแต่ปากซอยเพชรเกษม 69 แยก 13 (ซอยอินทาปัจ 13) จนถึงสี่แยกถนนเลียบคลองภาษีเจริญฝั่งเหนือและถนนมาเจริญ (ซอยเพชรเกษม 81) สายนี้มาก่อน ทำให้ยังไม่มีป้ายหยุดรถโดยสารประจำทางแบบชัดเจน จึงอนุโลมให้มีการเรียกรถโดยสารนอกป้ายหยุดรถโดยสารได้

* **สาย 80A (4-44)** วิ่งผ่านถนนทั้งเส้น เป็นเส้นทางจากการนำแนวเส้นทางของสาย 80ก มาดัดแปลงใหม่ตามโครงการปฏิรูปรถเมล์ ให้บริการโดยบริษัท ไทยสมายล์บัส จำกัด
* **สาย 80ก** วิ่งผ่านถนนตั้งแต่สี่แยกถนนเลียบคลองภาษีเจริญฝั่งเหนือและถนนมาเจริญ จนสุดที่สะพานข้ามคลองศรีสำราญ และข้ามคลองจนสุดเส้นทางที่หมู่บ้านวปอ. 11 ให้บริการโดยองค์การขนส่งมวลชนกรุงเทพ

ดูเพิ่ม
-------

* รายชื่อถนนในกรุงเทพมหานคร
***สาวขี้อายกับยัยผีจอมหื่น*** (เกาหลี: 오 나의 귀신님) หรือ ***รักนี้ผีขอป่วน*** เป็นละครโทรทัศน์ของเกาหลีใต้ปี 2015 นำแสดงโดยพัก โบ-ย็อง, โช ช็อง-ซ็อก, อิม จู-ฮวัน และคิม ซึล-กี ออกอากาศทางช่องทีวีเอ็น ตั้งแต่วันที่ 3 กรกฎาคม ถึง 22 สิงหาคม 2015 ในวันศุกร์และวันเสาร์ เวลา 20:30 น. (เวลามาตรฐานเกาหลี) จำนวน 16 ตอน

เรื่องย่อ
---------

นา บง-ซุน (พัก โบ-ย็อง) มีนิสัยขี้อายอย่างมาก ขาดความมั่นใจในตัวเอง ไม่มีเพื่อน และถูกตำหนิอยู่เสมอในงานของเธอในฐานะผู้ช่วยเชฟที่ Sun Restaurant นอกจากนี้ เธอยังเห็นผีเป็นครั้งคราวอีกด้วย วันหนึ่ง บง-ซุนถูกผีสาวพรหมจรรย์ชื่อ ชิน ซุน-แอ (คิม ซึล-กี) เข้าสิง เพื่อชดเชยการขาดความรักในช่วงชีวิตอันแสนสั้นของเธอและเธอเชื่อว่าการสูญเสียพรหมจรรย์จะทำให้เธอสามารถ "บรรลุเป้าหมาย" และก้าวไปสู่ชีวิตหลังความตายได้ ซุน-แอจึงมุ่งมั่นที่จะยั่วยวนผู้ชายให้มากที่สุดเท่าที่จะทำได้ ผ่านการสิงร่างของผู้หญิงคนอื่น และเธอก็พบว่าภาชนะที่สมบูรณ์แบบคือบง-ซุน

เจ้านายของบง-ซุนคือเชฟชื่อดัง คัง ซ็อน-อู (โช ช็อง-ซ็อก) ผู้หยิ่งยโส ซึ่งเธอแอบชอบอยู่ ซ็อน-อูไม่เคยออกเดทกับใครเลยนับตั้งแต่อกหักจาก อี โซ-ฮย็อง (พัก จ็อง-อา) เพื่อนสมัยมหาวิทยาลัย ซึ่งเป็นโปรดิวเซอร์รายการทีวี แต่เมื่อบง-ซุนดูเหมือนจะกำจัดความเขินอายออกไป ทำให้เธอกลายเป็นผู้หญิงที่มีความมั่นใจและกระตือรือร้น ในที่สุดเธอก็กล้าสบตาเขา ในขณะเดียวกัน ความลับที่เกี่ยวข้องกับการตายของซุน-แอ นั้นอาจจะเกี่ยวข้องกับน้องเขยของซ็อน-อู ชเว ซ็อง-แจ (อิม จู-ฮวัน) เจ้าหน้าที่ตำรวจจิตใจดีซึ่งอาจไม่ใช่อย่างที่ทุกคนคิด

รีเมค
-----

ในเดือนกันยายน 2561 ละครรีเมคเวอร์ชั่นไทยออกอากาศตอนแรกทางทรูโฟร์ยู นำแสดงโดย หนึ่งธิดา โสภณ รับบท เชฟจิ๋ว คีรติ มหาพฤกษ์พงศ์ รับบท ข้าวปุ้น และอารักษ์ อมรศุภศิริ รับบท เชฟซัน

อ้างอิง
-------

1. ↑  "Oh My Ghost (2015)". *CJ ENM*. สืบค้นเมื่อ June 13, 2021.
2. ↑  Ghim, Sora (6 May 2015). "Park Bo Young And Jo Jung Suk To Act Together". *BNTNews*. สืบค้นเมื่อ 9 June 2015.
3. ↑  "Park, Jo picked for follow-up drama". *Korea JoongAng Daily*. 7 May 2015. สืบค้นเมื่อ 9 June 2015.
4. ↑  Jeon, Su-mi (14 May 2015). "Park Bo Young, Jo Jeong Seok, Im Joo Hwan, Kim Seul Gi, and Park Jung Ah Confirm for *Oh My Ghostess*". *enewsWorld*. คลังข้อมูลเก่าเก็บจากแหล่งเดิมเมื่อ 3 March 2016. สืบค้นเมื่อ 9 June 2015.
5. ↑  "Finger hearts and first kisses for Oh My Ghostess". *Dramabeans*. 29 June 2015. สืบค้นเมื่อ 2 July 2015.
6. ↑  Ghim, Sora (4 June 2015). "*Oh My Ghost* Will Take Responsibility For Summer". *BNTNews*. สืบค้นเมื่อ 9 June 2015.
7. ↑  "Thailand remakes 3 Korean TV shows". 2018-03-14.
8. ↑  "Stream It Or Skip It: 'Oh My Ghost' On Netflix, A Thai Dramedy About A Shy Chef And A Virgin Ghost". *Decider*. 2018-11-26. สืบค้นเมื่อ August 24, 2019.
ที่ยืนนิรภัยในสนาม HDI Arena ของ ฮันโนเฟอร์ 96
**ที่ยืนนิรภัย** (อังกฤษ: Safe standing) คือมาตรการออกแบบสนามฟุตบอลเพื่อให้ผู้ชมสามารถยืนได้อย่างปลอดภัยระหว่างชมการแข่งขัน ในสหราชอาณาจักรมีเหตุการณ์ร้ายแรงหลายครั้งซึ่งนำไปสู่การออกกฎหมายที่กำหนดให้ทุกสโมสรต้องปรับปรุงสนามฟุตบอลแบบทุกคนมีที่นั่ง (all-seater stadium) ในช่วงทศวรรษที่ 1990 การนำที่ยืนนิรภัยมาใช้ในทางปฏิบัติเริ่มขึ้นในยุโรปแผ่นดินใหญ่ โดยมีเยอรมนีเป็นผู้ริเริ่ม

เบื้องหลัง
----------

สนามฟุตบอลแบบดั้งเดิมส่วนใหญ่ในสหราชอาณาจักรมีระเบียงที่ปลายทั้งสองของสนามและมักจะอยู่ชั้นล่างของอัฒจันทร์แต่ละด้าน กองเชียร์ส่วนใหญ่มักจะยืนดูฟุตบอล ในช่วงปลายคริสต์ทศวรรษที่ 1980 ค่าเฉลี่ยความจุผู้ยืนอยู่ที่ประมาณ 2 เท่าของจำนวนที่นั่ง ผู้บริหารทีมฟุตบอลบางคนมองว่าการรื้อถอนเฉลียงเป็นวิธีแก้ปัญหาพวกฮูลิแกน (hooligan) ที่เกิดขึ้นในสังคมอังกฤษช่วงทศวรรษที่ 1970 สนามไฮฟีลด์โรดของคอเวนทรีซิตีกลายเป็นสนามฟุตบอลแบบผู้ชมทุกคนมีที่นั่งแห่งแรกของอังกฤษใน ค.ศ. 1981 ภายใต้การนำของจิมมี่ ฮิลล์ อย่างไรก็ตาม การทดลองติดตั้งที่นั่งนี้ล้มเหลวในการป้องกันความวุ่นวายและการเพิ่มผู้เข้าชม และอีก 2 ปีต่อมาที่นั่งก็ถูกถอดออกจากสนาม

ในวันเสาร์ที่ 15 เมษายน ค.ศ. 1989 กองเชียร์ลิเวอร์พูลเบียดเสียดกันที่ระเบียง เลปปิงเลน ของสนามกีฬาฮิลส์โบโร ระหว่างการแข่งขันเอฟเอคัพรอบรองชนะเลิศ ระหว่างลิเวอร์พูลกับนอตทิงแฮมฟอเรสต์ ส่งผลให้กองเชียร์ลิเวอร์พูลเสียชีวิต 97 ราย

อ้างอิง
-------

1. ↑  The Hillsborough Stadium Disaster. Inquiry by Rt Hon Lord Justice Taylor Final Report – 66
2. ↑  University of Leicester Report for Football Trust – Williams, Dunning & Murphy
**เอดเวิร์ด พอล เชริงงัม** (อังกฤษ: Edward Paul Sheringham; เกิด 2 เมษายน ค.ศ. 1966) หรือที่รู้จักกันในชื่อ **เทดดี เชริงงัม** (*Teddy Sheringham*) เป็นอดีตนักฟุตบอลอาชีพและผู้จัดการทีมชาวอังกฤษ เขาเล่นเป็นกองหน้า ตลอด 24 ปีในเส้นทางนักฟุตบอลอาชีพ

เชริงงัมเริ่มต้นอาชีพของเขากับมิลล์วอลล์ โดยยิงได้ 111 ประตูระหว่าง ค.ศ. 1983 ถึง ค.ศ. 1991 และเป็นดาวซัลโวสูงสุดตลอดกาลอันดับ 2 ของสโมสร เขาออกจากมิลล์วอลล์ในฤดูกาล 1991–92 เพื่อไปร่วมทีมนอตทิงแฮมฟอเรสต์ในดิวิชัน 1 อีก 1 ปีต่อมา เชริงงัมยิงประตูแรกในพรีเมียร์ชิปให้แก่ฟอเรสต์ และถูกทอตนัมฮอตสเปอร์คว้าตัวไปเล่นแทนแกรี ลินิเกอร์ ที่ย้ายไปเล่นกับนาโงยะ แกรมปัส ที่ญี่ปุ่น 

หลังจาก 5 ฤดูกาลที่สเปอร์ เชริงงัมย้ายไปแมนเชสเตอร์ยูไนเต็ดในฤดูกาล 1997–98 หลังจากที่เอริก ก็องโตนา ประกาศแขวนสตั๊ดอย่างกระทันหัน และได้สวมเสื้อหมายเลข 10 แทนที่เดวิด เบ็คแคม ที่ย้ายไปสวมเสื้อหมายเลข 7 แทนก็องโตนา ที่นี่เขาคว้าแชมป์พรีเมียร์ลีก 3 สมัย, เอฟเอคัพ 1 สมัย, ยูฟ่าแชมเปียนส์ลีก 1 สมัย, อินเตอร์คอนติเนนตัลคัพ 1 สมัย และเอฟเอแชริตีชีลด์ 1 สมัย ในปี ค.ศ. 2001 เขาได้รับเลือกให้เป็นทั้งนักฟุตบอลยอดเยี่ยมของพีเอฟเอและนักฟุตบอลแห่งปีของสมาคมผู้สื่อข่าวฟุตบอล จุดสุดยอดในอาชีพของเขาเกิดขึ้นเมื่อเขายิงประตูตีเสมอและโหม่งให้อูเลอ กึนนาร์ ซูลชาร์ ยิงประตูชัยในช่วงทดเวลาบาดเจ็บให้ยูไนเต็ดชนะไบเอิร์นมิวนิกในยูฟ่าแชมเปียนส์ลีก นัดชิงชนะเลิศ 1999

หลังจากออกจากแมนเชสเตอร์ยูไนเต็ดเมื่อจบฤดูกาล 2000–01 เชริงงัมกลับมาร่วมทีมทอตนัมฮอตสเปอร์อีกครั้ง โดยเขาอยู่ในทีมชุดรองแชมป์ในศึกฟุตบอลลีกคัพ 2001–02 รอบชิงชนะเลิศ หลังจากออกจากทอตนัมในฤดูกาล 2002–2003 เขาใช้เวลา 1 ฤดูกาลที่พอร์ทสมัทซึ่งเป็นสโมสรที่เพิ่งเลื่อนชั้น และทำประตูแรกในพรีเมียร์ลีกของสโมสร

เชริงงัมใน ค.ศ. 2012

อ้างอิง
-------

1. ↑  "Teddy Sheringham". *Soccerbase*. สืบค้นเมื่อ 30 July 2013.
2. ↑  "20 years on: The Premier League then & now". *Goal.com*. 22 May 2013. สืบค้นเมื่อ 30 July 2013.
**ซอนต็อก มหาราชินีสามแผ่นดิน** (เกาหลี: 선덕여왕 (*Seondeok Yeowang*) ; อังกฤษ: Queen Seon Duk) เป็นละครโทรทัศน์ของประเทศเกาหลีใต้ ซึ่งเป็นละครอิงประวัติศาสตร์ของเกาหลีที่อ้างถึงปฐมราชินีแห่งอาณาจักรซิลลา ที่ชื่อ **ราชินีซอนต็อก** ละครโทรทัศน์เรื่องนี้ฉายทางช่องเอ็มบีซีของประเทศเกาหลีใต้

เรื่องย่อ
---------

**ราชินีซอนต็อก** กล่าวถึงเรื่องราวขององค์หญิงต๊อกมานที่ถูกทอดทิ้ง ระหกระเหินออกจากวังหลวงด้วยเหตุอันมาจากคำพยากรณ์ที่เป็นอัปมงคล ต้องทุกข์ทรมานแสนสาหัส เผชิญกับการฝ่าฟันแย่งชิงอำนาจในวังหลวงจนกลายเป็น **ปฐมราชินี** แห่ง อาณาจักรซิลลา **ราชินีซอนต็อก**

โดยเนื้อเรื่องกล่าวถึง **มีซิล** ครองอำนาจล้นฟ้าในวังหลวง พระเจ้าจินพยองและมเหสีมายาให้กำเนิดพระธิดาฝาแฝด สำหรับพระเจ้าจินพยองแล้ว การให้กำเนิดพระธิดาฝาแฝดกับเป็นสิ่งอัปมงคล ด้วยยึดติดคำพยากรณ์ที่ว่า ***ให้กำเนิดลูกสาวฝาแฝด สิ้นชายครองบัลลังก์*** พระเจ้าจินพยองทรงไม่มีทางเลือกจึงจำต้องส่งคนพาต็อกมาน พระธิดาแฝดองค์รองไป จากวังหลวง แต่มิซิลกลับส่งคนไปลอบสังหาร

ในช่วงที่มีซิลมีอำนาจล้นฟ้า **องค์หญิงชอน-มยอง** พระธิดาฝาแฝดองค์โต ซึ่งมีไหวพริบสติปัญญาเฉลียวฉลาดเหนือคนธรรมดาก็ตัดสินใจ เก็บซ่อนอารมณ์ความรู้สึกเอาไว้ไม่ให้มีซิลรู้ แต่ในทุกครั้งที่ประสบวิกฤต ความสามารถและภาวะผู้นำขององค์หญิงชอน-มยองก็ปรากฏออกมาจนสามารถฝ่าฟันวิกฤติ ไปได้ทั้งที่องค์หญิงชอน-มยองและ**คิมยองซู**แต่งงานกันจนมีลูกชายด้วยกันหนึ่งคนชื่อว่า **คิมชุนชู**ก็ตาม แต่ดวงใจขององค์หญิงชอน-มยองกลับปฏิพัทธ์ต่อ**คิมยูซิน** ซึ่งเคยช่วยชีวิตนางมาก่อน

คิมยูซินแม่ทัพแคว้นซิลลามีวรยุทธลึกล้ำ หลังจากที่ช่วยชีวิตองค์หญิงชอน-มยองให้รอดพ้นจาการปองร้ายของมีซิลแล้วก็ได้รู้จักกับต๊อกมาน ในช่วงเวลาที่คิมยูซินให้ความช่วยเหลือองค์หญิงต๊อกมาน สานความฝันที่จะรวบรวมสามาแคว้นเป็นหนึ่งเดียวกันให้กลายเป็นจริงขึ้นมานั่นเอง

คิมยูซินตกหลุมรักองค์หญิงต๊อกมาน กลายเป็นคนที่อยู่เคียงข้างสนับสนุนองค์หญิงต๊อกมานด้วยความภักดี จากความช่วยเหลือของคิมยูซิน ในที่สุดองค์หญิงต๊อกมานก็สามารถโค่นอำนาจของมีซิลลงได้กลายเป็นปฐมราชินี แห่งแคว้นซิลลา

พระราชประวัติ
-------------

ซอนต๊อก มหาราชินีแห่งอาณาจักรชิลลา หนึ่งในสามอาณาจักรของเกาหลี ทรงครองราชย์อยู่ระหว่างปี ค.ศ. 632 - 647 พระองค์ทรงเป็นผู้ปกครองอาณาจักรพระองค์ ที่ 27 แห่งอาณาจักรซิลลา และทรงเป็นราชินีองค์แรกที่ขึ้นครองบัลลังก์ 

พระองค์ทรงสร้าง **หอดูดาว** หรือ **ชอมซองแต** ซึ่งได้รับการบันทึกไว้ว่าเป็นหอดูดาวแห่งแรกในตะวันออกไกล หอดูดาวแห่งนี้ยังคงอยู่ในเมืองหลวงเก่าของซิลลา ที่เมืองคยองจูในประเทศเกาหลีใต้

รายชื่อนักแสดง
--------------

* อี โยวอน รับบท องค์หญิงต๊อกมาน หรือ ราชินีซอนต๊อก
* โก ฮยอนจอง รับบท มีชิล
* ปาร์ค เยจิน รับบท องค์หญิงชอนมยอง
* ออม แทอุง รับบท คิมยูชิน
* คิม นัม-กิล รับบท พีดาม หรือ องค์ชายฮย็องจง

อ้างอิง
-------

1. ↑  "มาทำความรู้จักกับ "ราชินีซอนต๊อก"". คลังข้อมูลเก่าเก็บจากแหล่งเดิมเมื่อ 2010-04-01. สืบค้นเมื่อ 2010-04-13.

แหล่งที่มา
----------

* เรื่องย่อ ซอนต็อก มหาราชินีสามแผ่นดิน Queen Seon Deok
* ซอนต๊อก มหาราชินีสามแผ่นดิน  เก็บถาวร 2010-03-22 ที่ เวย์แบ็กแมชชีน

| ไทยทีวีสีช่อง 3: ละครเกาหลี วันเสาร์ - อาทิตย์ 17:45 - 19:45 |
| --- |
| ก่อนหน้า | ซอนต็อก มหาราชินีสามแผ่นดิน | ถัดไป |
| *จามอง ยอดหญิงผู้พิทักษ์แผ่นดิน* | *ชอนชู หัวใจเพื่อแผ่นดิน* |

หมวดหมู่:ละครโทรทัศน์เกาหลีใต้ที่ยุติการออกอากาศในปี พ.ศ. 2552
**ดนตรีอะคูสติก** (อังกฤษ: acoustic music) เป็นดนตรีที่ใช้ผลิตเสียงผ่านเครื่องดนตรีอะคูสติก ตรงกันข้ามกับเครื่องดนตรีไฟฟ้าหรืออิเล็กทรอนิกส์ คำว่า ดนตรีอะคูสติก ได้เกิดขึ้นหลังจากการเกิดของเครื่องดนตรีไฟฟ้า เช่น กีตาร์ไฟฟ้า ไวโอลินไฟฟ้า ออร์แกนไฟฟ้า และ เครื่องสังเคราะห์เสียง

นักดนตรีอะคูสติกมักจะเพิ่มระดับเสียงแทนโดยไม่ใช้แอมป์กีตาร์ไฟฟ้า อย่างไรก็ตาม อุปกรณ์เครื่องขยายเสียงทั่วไปแตกต่างจากเครื่องดนตรีขยายเสียงซึ่งให้เสียงที่เป็นธรรมชาติมากกว่า บ่อยครั้งที่ไมโครโฟนจะอยู่ในด้านหน้าเครื่องดนตรีอะคูสติก ซึ่งจะต่อสายไฟเข้ากับเครื่องขยายเสียงที่หลัง

ดนตรีอะคูสติกมีต้นกำเนิดจากดนตรีโฟล์กและดนตรีป๊อปในทศวรรษที่ 1960 ต่อมาได้รับความนิยมเพิ่มขึ้นจากรายการโทรทัศน์ *เอ็มทีวีอันปลั๊ก* (MTV Unplugged) ในช่วงทศวรรษที่ 1990 อะคูสติกมักจะเล่นโดยนักดนตรี (โดยเฉพาะอย่างยิ่งวงดนตรีกรันจ์) ที่มักจะพึ่งพาเครื่องดนตรีอิเล็กทรอนิกส์ ซึ่งได้ถูกเรียกว่า "นักดนตรีที่ไม่ใช้ไฟฟ้า" นอกจากนี้ยังมีการขนานนามว่าเป็น "อะคูสติกร็อก" (acoustic rock) ในบางกรณี

แบรนด์กีตาร์โปร่งที่มีชื่อเสียงได้แก่ มาร์ติน และ เทย์เลอร์ นอกจากนี้มีแบรนด์ที่เจาะจงในกีต้าร์ไฟฟ้า เช่น กิบซัน เฟนเดอร์ และ ไอบาเนซ

อ้างอิง
-------

1. ↑  Safire, William, "On Language: Retronym", *New York Times Magazine*, January 7, 2007, p. 18.
2. ↑  Randel 2003, p. 289. sfn error: no target: CITEREFRandel2003 (help)
3. ↑  Jermance 2003, p. 16. sfn error: no target: CITEREFJermance2003 (help)
4. ↑  Ilic 2013, p. 44. sfn error: no target: CITEREFIlic2013 (help)
**วันทุกคนวาดมุฮัมมัด** (อังกฤษ: Everybody Draw Mohammed Day หรือ Draw Mohammed Day) เป็นเหตุการณ์ใน ค.ศ. 2010 เพื่อสนับสนุนศิลปินที่ถูกคุกคามด้วยความรุนแรงเพราะการวาดภาพมุฮัมมัด เหตุการณ์นี้แตกแขนงจากการประท้วงการตรวจพิจารณาตอน 201 ของรายการโทรทัศน์อเมริกันชื่อ *เซาท์พาร์ก* ที่ออกอากาศในเดือนเมษายน ค.ศ. 2010 การประท้วงดังกล่าวมีคอเมดีเซ็นทรัล ผู้เผยแพร่รายการโทรทัศน์ *เซาท์พาร์ก* เป็นผู้นำ หลังจากเจ้าหน้าที่บางคนซึ่งรับผิดชอบเนื้อหา 2 ช่วงของตอนดังกล่าวถูกขู่ฆ่า มีการลงรูปวาดมุฮัมมัดในอินเทอร์เน็ตเมื่อวันทีี่ 20 เมษายน ค.ศ. 2010 พร้อมข้อความหนุนเสรีภาพในการแสดงออก โดยสื่อในเชิงว่า ใครจะวาดรูปมุฮัมมัดในวันที่ 20 พฤษภาคม ก็ได้

ระเบียงภาพ
----------

* วาดการ์ตูนบนกระดาษ
* "มุฮัมมัด (แบบปีต โมนดรียาน)""มุฮัมมัด (แบบปีต โมนดรียาน)"
* มนุษย์ก้างปลาหนุนสันติภาพมนุษย์ก้างปลาหนุนสันติภาพ
* มนุษย์ก้างปลา โดยผู้ไม่ประสงค์ออกนาม จาก New Port Richey ฟลอริดามนุษย์ก้างปลา โดยผู้ไม่ประสงค์ออกนาม จาก New Port Richey ฟลอริดา
* "มุฮัมมัดยามดึก" – พื้นหลังสีดำที่ไม่มีตัวละคร มีแต่ประโยคสั้น ๆ อยู่ข้างล่าง"มุฮัมมัดยามดึก" – พื้นหลังสีดำที่ไม่มีตัวละคร มีแต่ประโยคสั้น ๆ อยู่ข้างล่าง
* ภาพวาดรวมโมเสส พระเยซู มุฮัมมัด และปีศาจสปาเกตตีลอยฟ้าภาพวาดรวมโมเสส พระเยซู มุฮัมมัด และปีศาจสปาเกตตีลอยฟ้า
* ภาพแบบ Ultra Marines จาก สเปซ มารีนส์ภาพแบบ Ultra Marines จาก สเปซ มารีนส์
* "เผามุ(ฮัมมัด)" อ้างถึงเรื่อง Burning Man"เผามุ(ฮัมมัด)" อ้างถึงเรื่อง *Burning Man*
* ภาพโดยผู้ไม่ประสงค์นามจาก York, Pennsylvaniaภาพโดยผู้ไม่ประสงค์นามจาก York, Pennsylvania

อ้างอิง
-------

เว็บที่เชื่อมโยง
----------------

* วิกิมีเดียคอมมอนส์มีสื่อเกี่ยวกับ Everybody Draw Mohammed Day
* Allahpundit. It's on:"Everybody draw Mohammed Day" set for May 20, เก็บถาวร 2019-06-28 ที่ เวย์แบ็กแมชชีน HotAir.com 23 เมษายน ค.ศ.2010
* May 20th ‘Everybody draw Mohammed Day’ Jason, The American MAXIM, 23 เมษายน ค.ศ.2010.
***เอาหรือไม่เอา*** เป็นรายการโทรทัศน์ประเภทเกมโชว์ที่บริษัท บีอีซี-เทโร เอ็นเตอร์เทนเม้นท์ จำกัด (มหาชน) ซื้อลิขสิทธิ์รายการ Deal or No Deal จากประเทศเนเธอร์แลนด์ มาผลิตในรูปแบบของประเทศไทย ออกอากาศทางช่อง 3 มีเงินรางวัลตั้งแต่ 25 สตางค์ ถึง 1,000,000 บาท

กติกา
-----

รายการเริ่มต้นด้วยการแจกกระเป๋าให้กับผู้เล่นในจำนวนเท่ากัน ขั้นแรก ผู้เล่นจะได้รับโอกาสในการประกันตัวออกจากเกมและแบ่งปันเงินจำนวนหนึ่งที่ซ่อนอยู่ในกระเป๋าเอกสารลับ ผู้เข้าแข่งขันจะมีแผงปุ่มกดที่พวกเขาใช้ในการตัดสินใจยอมรับหรือปฏิเสธข้อตกลงนั้น หลังจากนั้น จำนวนเงินในกระเป๋าจะถูกเปิดเผย และผู้ชนะที่ออกไปจะได้รับเงินตามสัดส่วน เช่น หากสามคนตัดสินใจออกและมีเงิน 15,000 บาท ผู้เล่นทั้งสามคนจะได้รับเงินคนละ 5,000 บาท จากนั้นเครื่องสุ่มจะเลือกหนึ่งในผู้เล่นที่เหลือที่จะเข้าสู่เกมหลัก โดยจะเปิดกระเป๋าตามโมเดล ก่อนเริ่มเกม ผู้เล่นสามารถตัดสินใจได้ว่าจะเล่นกับกระเป๋าที่ตนได้รับเมื่อเริ่มรอบแรกหรือจะเลือกกระเป๋าอื่นสำหรับเกมหลัก

มูลค่าในกระเป๋า
---------------


|  |
| --- |
| **25 สตางค์** |
| **50 สตางค์** |
| **75 สตางค์** |
| **1 บาท** |
| **2 บาท** |
| **3 บาท** |
| **5 บาท** |
| **10 บาท** |
| **25 บาท** |
| **50 บาท** |
| **100 บาท** |
| **250 บาท** |
| **500 บาท** |


|  |
| --- |
| **1,000 บาท** |
| **2,500 บาท** |
| **5,000 บาท** |
| **10,000 บาท** |
| **20,000 บาท** |
| **30,000 บาท** |
| **50,000 บาท** |
| **100,000 บาท** |
| **200,000 บาท** |
| **300,000 บาท** |
| **400,000 บาท** |
| **500,000 บาท** |
| **1,000,000 บาท** |

อ้างอิง
-------

1. ↑  "เอาหรือไม่เอา :โลภมากลาภ(มัก)หาย/อำนาจ". *ผู้จัดการออนไลน์*. 28 มีนาคม 2005. สืบค้นเมื่อ 16 สิงหาคม 2016.`{{cite web}}`: CS1 maint: url-status (ลิงก์)
สำหรับสะพานในบริสตอล ดูที่ สะพานว็อกซอลล์ (บริสตอล)

**สะพานว็อกซอลล์** (อังกฤษ: Vauxhall Beidge) เป็นสะพานข้ามแม่น้ำเทมส์ ในใจกลางกรุงลอนดอน เชื่อมต่อระหว่างย่านว็อกซอลล์ในเซาท์เวสต์ลอนดอน เข้ากับย่านพิมลิโกในเซ็นทรัลลอนดอน

สะพานวอกซ์ฮอลล์เปิดใช้งานในปี ค.ศ. 1906 ซึ่งสร้างขึ้นเพื่อแทนที่สะพานเก่าซึ่งเดิมรู้จักกันในชื่อ **สะพานรีเจนต์** (อังกฤษ: Regent Bridge) แต่ต่อมาได้เปลี่ยนเป็นชื่อปัจจุบัน ที่สร้างขึ้นระหว่างปี ค.ศ. 1809–1816 โดยเป็นส่วนหนึ่งของโครงการปรับปรุงฝั่งใต้ของแม่น้ำเทมส์ สะพานแห่งนี้สร้างขึ้นในบริเวณริมแม่น้ำซึ่งก่อนหน้านี้เคยมีเรือข้ามฟากให้บริการ

การสร้างสะพานทั้งสองแห่งได้รับการออกแบบใหม่หลายครั้งจากสถาปนิกหลายคน สะพานเดิมซึ่งเป็นสะพานเหล็กถูกสร้างขึ้นโดยบริษัทเอกชนแห่งหนึ่ง และใช้เป็นสะพานเก็บค่าผ่านทางก่อนที่จะถูกยึดโดยสาธารณะในปี ค.ศ. 1879 สะพานปัจจุบันซึ่งใช้เวลาสร้าง 8 ปีเป็นสะพานแห่งแรกในลอนดอนที่ใช้บรรทุกรถรางและต่อมาเป็นถนนหนึ่งในสองสายแรกในลอนดอนที่มีช่องเดินรถประจำทาง

ในปี ค.ศ. 1963 มีการเสนอให้เปลี่ยนสะพานด้วยการพัฒนาสมัยใหม่ซึ่งประกอบด้วยร้านค้า พื้นที่สำนักงาน ห้องพักในโรงแรม และสิ่งอำนวยความสะดวกด้านสันทนาการจำนวน 7 ชั้นที่อยู่เหนือแม่น้ำ แต่แผนดังกล่าวถูกยกเลิกเนื่องจากต้นทุน ยกเว้นการเปลี่ยนแปลงผังถนนและลูกกรง 

การออกแบบและรูปลักษณ์ของสะพานในปัจจุบันยังคงแทบไม่เปลี่ยนแปลงเลยนับตั้งแต่ปี ค.ศ. 1907 และสะพานในปัจจุบันยังคงเป็นส่วนสำคัญของระบบคมนาคมในกรุงลอนดอน

อ้างอิง
-------

1. ↑  *Thames Bridges Heights*, Port of London Authority, คลังข้อมูลเก่าเก็บจากแหล่งเดิมเมื่อ 2011-07-20, สืบค้นเมื่อ 25 May 2009
2. ↑  Cookson 2006, p. 316 harvnb error: no target: CITEREFCookson2006 (help)
**เจ้าพระยาวรวงษาธิราช** (พ.ศ. 2207 – 2241) นามเดิม **ขุนทอง** เป็นบุตรชายของเจ้าพระยาโกษาธิบดี (ปาน)

ประวัติ
-------

เจ้าพระยาวรวงษาธิราช มีนามเดิมว่า "ขุนทอง" ท่านเป็นบุตรของเจ้าพระยาโกษาธิบดี (ปาน) ไม่ทราบนามมารดา

เมื่อขุนทองโตขึ้น บิดาได้พาไปรับราชการ ได้รับยศเป็นพระยาอัษฎาเรืองเดช จางวางกรมพระตำรวจ ในแผ่นดิน ออกพระเพทราชา และเลื่อนเป็นพระยากลาโหม เสนาบดีทางการทหาร ต่อมาพระยาวรวงศาธิราช เสนาบดีทางด้านการต่างประเทศ ในรัชสมัยสมเด็จพระสรรเพชญ์ที่ 8 ได้รับพระราชทานบรรดาศักดิ์เป็นที่เจ้าพระยาวรวงศาธิราช เสนาบดีกรมคลัง

เจ้าพระยาวรวงศาธิราช มีบุตรชื่อทองคำ เป็นเจ้ากรมมหาดเล็กในรัชกาลสมเด็จพระสรรเพชญ์ที่ 8 และเลื่อนยศเป็นพระราชนิกูล ตำแหน่งปลัดว่าการกรมมหาดไทย ในรัชกาลสมเด็จพระเจ้าอยู่หัวท้ายสระ พระยาราชนิกูลนั้นได้ย้ายหลักแหล่งไปสร้างบ้านอยู่ที่ "สะกุตรัง" หรือเมืองอุทัยธานีในปัจจุบัน

บรรดาศักดิ์
-----------

* **พระยาอัษฎาเรืองเดช**
* **พระยากลาโหม**
* **พระยาวรวงศาธิราช**
* **เจ้าพระยาวรวงศาธิราช**

ลำดับสาแหรก
-----------

| ลำดับสาแหรกของเจ้าพระยาวรวงษาธิราช (ขุนทอง) |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 4. ชาวไทยเชื้อสายมอญ |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 2. เจ้าพระยาโกษาธิบดี (ปาน) |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. เจ้าแม่วัดดุสิต |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **เจ้าพระยาวรวงษาธิราช (ขุนทอง)** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหลวง, ดอกหญ้า, 2549, ISBN 974-941-205-2
* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหน้า-วังหลัง, ดอกหญ้า, 2549, ISBN 974-941-204-4
**ฝันที่เป็นจริง** (7 สิงหาคม พ.ศ. 2531 -28 ตุลาคม พ.ศ. 2538) เป็นรายการโทรทัศน์ไทย ประเภทสารคดีกึ่งละคร และทอล์กโชว์ ที่ให้โอกาสในการสร้างเสริมอาชีพแก่ผู้ประสบความยากลำบาก ผลิตรายการโดย บริษัท บอร์น แอนด์ แอสโซซิเอทด์ จำกัด ออกอากาศทางไทยทีวีสีช่อง 3 โดยมี ไตรภพ ลิมปพัทธ์ เป็นพิธีกรผู้เดียวมาตลอดระยะเวลาการออกอากาศ และ ผลิตภัณฑ์ผงซักฟอกบรีส เป็นผู้ร่วมเสนอรายการ

รายการ "ฝันที่เป็นจริง" มีแนวคิดมาจากการมองสภาพความเป็นจริงของสังคมไทย โดยเฉพาะปัญหาความเสื่อมโทรมและทุกข์ยากของผู้คน แต่ก็มีคนจำนวนหนึ่งที่ลุกขึ้นสู้ จึงนำแนวคิดนั้นมาผลิตเป็นรายการโทรทัศน์ด้วยรูปแบบเชิงสร้างสรรค์สังคมกับความบันเทิง โดยเสนอเรื่องราวชีวิตจริงของบุคคลที่ประสบชะตากรรมอันยากลำบากหรือมีฐานะยากจน แต่มีความขยัน อดทน และความใฝ่ฝันที่ดีของตนเอง ผ่านการคัดเลือกจากจดหมายทางบ้านที่มีความน่าสนใจเหมาะแก่การออกอากาศ 

รูปแบบของรายการช่วงแรกเป็นละครสั้นจำลองชีวิตจริง ส่วนช่วงหลังจะเชิญเจ้าของเรื่องมาพูดคุยกันในห้องส่ง ปิดท้ายด้วยการมอบสิ่งของพร้อม**รถเข็น**พิมพ์สัญลักษณ์ "บรีส" ให้แก่เจ้าของเรื่องเพื่อเป็นอุปกรณ์ดำรงชีพต่อไป และจังหวะที่พิธีกรเค้นน้ำตาของผู้ร่วมรายการให้ร้องไห้ออกมากับคำพูดแสดงให้เห็นว่าคนจนนั้นคือคนดี จนเป็นเอกลักษณ์ของรายการ ทำให้รายการได้รับความนิยมอย่างสูง และไตรภพกลายเป็นพิธีกรยอดนิยมในแถวหน้า และพิธีกรขวัญใจคนจนตั้งแต่นั้นมา อีกทั้งยังได้รับรางวัลจากสถาบันต่าง ๆ อาทิ รางวัลเมขลา ประเภทรายการส่งเสริมอาชีพดีเด่น ปี พ.ศ. 2531 และผู้ดำเนินรายการดีเด่นชาย ปี พ.ศ. 2532 รางวัลโทรทัศน์ทองคำ ประเภทละครส่งเสริมคุณภาพชีวิตดีเด่น ปี พ.ศ. 2531 รางวัลสื่อมวลชนดีเด่น ประจำปี พ.ศ. 2532-2533 ประเภทรายการโทรทัศน์ สาขาเสริมสร้างคุณธรรมในสังคม และปี พ.ศ. 2537 ประเภทรายการโทรทัศน์ จากสื่อมวลชนคาทอลิกประเทศไทย

ฝันที่เป็นจริง เริ่มออกอากาศระยะแรก ในทุกวันอาทิตย์ เวลา 13.00-13.30 น. ตั้งแต่วันที่ 7 สิงหาคม พ.ศ. 2531 โดยแขกรับเชิญคนแรกของรายการคือ คุณวิภา วรรณแจ่ม คนแจวเรือข้ามฟากที่อยากมีจักรเย็บผ้าเป็นของตนเอง ต่อมาในปี พ.ศ. 2532 ทางสถานีสั่งเพิ่มเวลาออกอากาศเป็น 1 ชั่วโมง โดยเริ่มตั้งแต่เวลา 13.15-14.15 น. และเพิ่มวันเสาร์ เนื่องจากรายการได้รับความนิยมและเป็นที่สนใจอย่างมาก และในปี พ.ศ. 2534 ย้ายเวลาเป็น 15.00-16.00 น. ของวันเสาร์และวันอาทิตย์ จนในปี พ.ศ. 2535 ลดวันออกอากาศเพียงสัปดาห์ละวันเดียว คือ วันเสาร์ ในเวลา 12.00-13.00 น. ปี พ.ศ. 2536 ย้ายเวลาเป็น 14.00-15.00 น. ของวันเสาร์ จนกระทั่งปี พ.ศ. 2538 ย้ายเวลาเป็น 18.00-18.45 น. ของวันเสาร์ 

เทปสุดท้ายของรายการออกอากาศในวันที่ 14 ตุลาคม พ.ศ. 2538 แต่ทางรายการยังได้จัดทำเทปพิเศษออกอากาศต่ออีก 2 ครั้ง โดยรวบรวมเทปแห่งความประทับใจตลอด 8 ปีของรายการมานำเสนอเพื่อเป็นการรำลึก และหลังจากนั้น "ฝันที่เป็นจริง" ก็ยังเป็นรายการที่อยู่ในความทรงจำของผู้ที่เคยชม แม้จะมีเสียงเรียกร้องให้รายการกลับมานำเสนออีก แต่พิธีกรรายการได้บอกด้วยตัวเองว่า ไม่เคยทำอะไรซ้ำ

อ้างอิง
-------

1. ↑  TV TV TV[*ลิงก์เสีย*] pack.exteen.com
2. ↑  ไตรภพ ลิมปพัทธ์ "Role Model" คนล่าสุด? gotomanager.com
3. ↑  ไตรภพ ซุกปีก 7 สี ปลุก ทิวสเดย์ไนท์ ร้อนฉ่า[*ลิงก์เสีย*]
4. ↑  รางวัลเมขลา ของ ไทยทีวีสีช่อง 3 เก็บถาวร 2011-02-19 ที่ เวย์แบ็กแมชชีน thaitv3.com
5. ↑  ประวัติพิธีมอบรางวัลสื่อมวลชนดีเด่น[*ลิงก์เสีย*]
6. ↑  เรื่องย่อ รายการ ฝันที่เป็นจริง, *หนังสือพิมพ์ ข่าวสด* ฉบับวันที่ 7 สิงหาคม พ.ศ. 2531, หน้า 6 บันเทิง
7. ↑  กองบรรณาธิการ, สัมภาษณ์ ไตรภพ ลิมปพัทธ์ : ฝันที่เคยเป็นจริง, นิตยสาร แฮมเบอร์เกอร์ ปีที่ 4 ฉบับที่ 91 ปักษ์หลัง พฤษภาคม 2549, หน้า 71
การรวมตัวของขุนศึกจีนที่สำคัญในปี ค.ศ. 1925 พื้นที่สีน้ำเงินอยู่ภายใต้การควบคุมโดยก๊กมินตั๋ง, ซึ่งต่อมาได้กลายเป็นรัฐบาลชาตินิยมในกว่างโจว
**สมัยขุนศึก** (จีนตัวย่อ: 军阀时代; จีนตัวเต็ม: 軍閥時代; พินอิน: *Jūnfá shídài*, ค.ศ. 1916–1928) เป็นช่วงยุคสมัยในประวัติศาสตร์สาธารณรัฐจีน เมื่อการควบคุมประเทศได้ถูกแบ่งแยกโดยอดีตขุนศึกของกองทัพเป่ย์หยางและก๊กอื่น ๆ ในภูมิภาค ซึ่งได้กระจัดกระจายไปทั่วภูมิภาคแผ่นดินใหญ่ ได้แก่ เสฉวน ชานซี ชิงไห่ หนิงเซี่ย กวางตุ้ง กวางไซ กานซู่ ยูนนาน และซินเจียง

ในวิชาประวัติศาสตร์, ยุคสมัยนั้นได้เริ่มต้นเมื่อยฺเหวียน ชื่อไข่ได้ถึงแก่อสัญกรรมในปี ค.ศ. 1916 และท้ายที่สุดจนกระทั่งปี ค.ศ. 1928 เมื่อฝ่ายชาตินิยมก๊กมินตั๋งได้รวบรวมจีนอย่างเป็นทางการซึ่งผ่านมาด้วยการกรีธาทัพขึ้นเหนือ ได้เป็นจุดเริ่มต้นของทศวรรษหนานจิง ขุนศึกหลายคนยังคงมีอิทธิพลต่อไปในช่วงปี ค.ศ. 1930 และ 1940 ซึ่งได้กลายเป็นปัญหาสำหรับรัฐบาลชาตินิยมในช่วงสงครามจีน–ญี่ปุ่นครั้งที่สอง

ยุคสมัยนี้ได้มีลักษณะของความขัดแย้งทางทหารอย่างต่อเนื่องระหว่างก๊กที่แตกต่างกันและความขัดแย้งที่ใหญ่ที่สุดคือ สงครามที่ราบภาคกลาง ซึ่งมีทหารร่วมรบกว่าหนึ่งล้านนาย

ดูเพิ่ม
-------

* ศตวรรษแห่งความอัปยศอดสู (Century of humiliation)

อ้างอิง
-------

1. ↑  Min, Mao (2017). *The Revival of China, Volume 1*. CreateSpace Independent Publishing Platform. p. 126. ISBN 9781976739583.
**มหาวิทยาลัยบุนเดิสแวร์นครมิวนิก** (เยอรมัน: *Universität der Bundeswehr München*) เป็นสถาบันอุดมศึกษาของรัฐบาลเยอรมนี และอยู่ในกำกับของกองทัพเยอรมัน (บุนเดิสแวร์) ตั้งอยู่ในเทศบาลน็อยบีแบร์ค ทางใต้ของมิวนิก 

มหาวิทยาลัยบุนเดิสแวร์ก่อตั้งในปี 1973 ตามดำริของเฮ็ลมูท ชมิท รัฐมนตรีว่าการกระทรวงกลาโหมเพื่อให้การศึกษาแก่พลเรือนที่ต้องการบรรจุเป็นนายร้อย ตลอดจนให้การศึกษาเพิ่มเติมแก่นายทหาร อย่างไรก็ตาม แม้ขึ้นชื่อว่าเป็นมหาวิทยาลัยของกองทัพ แต่การเรียนการสอนที่นี่ไม่มีการสอนวิชาทางทหาร และมีเฉพาะวิชาของพลเรือนเหมือนกับมหาวิทยาลัยทั่วไปในเยอรมนี เช่น วิศวกรรมโยธา, จิตวิทยา, วิทยาการคอมพิวเตอร์, รัฐศาสตร์และสังคมศาสตร์, เศรษฐศาสตร์และการพัฒนาองค์การ, ศึกษาศาสตร์, วิทยาศาสตร์การกีฬา ฯลฯ

หนึ่งปีการศึกษาประกอบด้วยสามภาคเรียน ดังนั้นนักศึกษาที่เก่งและขยันจะสามารถจบการศึกษาระดับปริญญาตรีและโทในเวลาไม่เกินสี่ปี ต่างจากมหาวิทยาลัยทั่วไปที่ใช้เวลาห้าปี ปัจจุบัน มหาวิทยาลัยบุนเดิสแวร์มีนักศึกษาประมาณ 3,400 คนและอาจารย์ประจำ 163 คน นักศึกษาส่วนใหญ่เป็นนายร้อยและว่าที่นายร้อย 

นักศึกษาสามารถจัดตารางเรียนและกิจกรรมตามสมัครใจ นักศึกษาส่วนใหญ่ทั้งพลเรือนและทหารจะสวมชุดพลเรือน มีเพียงวันพุธที่นักศึกษาที่เป็นทหารประจำการจะสวมเครื่องแบบสนาม เนื่องจากมีตารางการฝึกประจำ

อ้างอิง
-------

1. ↑   inside.unibw April 2021
2. ↑  "Karriere an der Universität der Bundeswehr München". *karriere* (ภาษาเยอรมัน). สืบค้นเมื่อ 2023-02-11.
3. ↑   เก็บถาวร 2016-03-10 ที่ เวย์แบ็กแมชชีน Neubiberg's official magazine NANU 3/2011, p. 11
ยูโรเปียนแชมเปียนคลับส์คัพ ที่ชูขึ้นโดย โยฮัน ครัฟฟ์ ในปี 1972 เป็นรางวัลที่มอบให้กับผู้ชนะเลิศของยูฟ่าแชมเปียนส์ลีก
**ถ้วยรางวัล** (อังกฤษ: Trophy) เป็นสิ่งเตือนใจที่เป็นรูปธรรมและคงทนถึงความสำเร็จที่เฉพาะเจาะจง โดยทำหน้าที่เป็นการยอมรับหรือเป็นหลักฐานแห่งความดี โดยทั่วไปจะมีการมอบถ้วยรางวัลสำหรับการแข่งขันกีฬา ตั้งแต่กีฬาเยาวชนไปจนถึงกีฬาระดับอาชีพ นอกจากนี้ ยังมีการมอบถ้วยรางวัลสำหรับความสำเร็จในด้านวิชาการ ศิลปะและความบันเทิง ธุรกิจ การทหาร รางวัลวิชาชีพ การบริการชุมชน การล่าสัตว์ และความสำเร็จด้านสิ่งแวดล้อม ในหลายบริบท โดยเฉพาะอย่างยิ่งในกีฬา เหรียญรางวัล (หรือแหวนในอเมริกาเหนือ) มักจะมอบให้เป็นถ้วยรางวัลหรือพร้อมกับถ้วยรางวัลแบบดั้งเดิม

ถ้วยรางวัล ในภาษาอังกฤษคือ Trophy มาจากภาษากรีก *tropaion* หมายถึง อาวุธ มาตรฐาน ทรัพย์สินอื่นๆ หรือเชลยมนุษย์และอวัยวะของร่างกาย (เช่น การล่าศีรษะ) ที่ถูกจับในสนามรบ ถ้วยรางวัลสงครามเหล่านี้สร้างขึ้นเพื่อรำลึกถึงชัยชนะทางทหารของรัฐ กองทัพ หรือนักรบรายบุคคล ในการสู้รบสมัยใหม่ การรับถ้วยรางวัลเป็นสิ่งที่ท้อแท้ แต่ความรู้สึกของคำนี้สะท้อนให้เห็นในการล่าสัตว์เพื่อรางวัล และถ้วยรางวัลของมนุษย์ที่รวบรวมโดยฆาตกรต่อเนื่อง
**ซิ่งรักทะลุมิติ** เป็นละครโทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์  บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา

เรื่องย่อ
---------

ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ....ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…

รายชื่อนักแสดงนำ
----------------

* วรเวช ดานุวงศ์ รับบท ดิม
* นิธิศ วารายานนท์ รับบท ราม
* สรัลธร คล้ายอุดม รับบท ฮัน
* สศิรา ทวียนต์ชัย รับบท มินดี
* เล็ก ไอศูรย์ รับบท ดิเรก
* ปวีณา ชารีฟสกุล รับบท แหม่ม
* วิศว ไทยานนท์ รับบท ซินเดย์
* ปวริศร์ มงคลพิสิฐ รับบท โกส์ท
* พงศ์จักร พิษฐานพร รับบท ม้าเทียม
* ทรงอำนาจ ชุณหะมาน รับบท เอี๊ยม
* ลักษณาพร กตกุลธารา รับบท ดิว
* ธีระวัฒน์ ธนิตศิระวิทย์ รับบท จิม
* วัฒนสินธ์ ครงเท่ง รับบท โต้
* เคน ลี รับบท โบ๊ท
* มินท์ธิตา ชาญสว่าง รับบท เอลีน
* จิรัชพิสิษฐ์ จารวิจิต รับบท อาร์ยู
* ด.ช.ศิระ ลิ้มทรงธรรม รับบท ดิม (ตอนเด็ก)
* ด.ญ.ชวัลรัตน์ เจนจิตรานนท์ รับบท มินดี (ตอนเด็ก)
* ด.ช.พิสิษฐ์ พิชิตธนวัชร์ รับบท ราม (ตอนเด็ก)

เพลงประกอบ
----------

1. เพลง **GOODBYE** - ขับร้องโดย ซิน ทศพร Singular
2. เพลง **รุ้ง** - ขับร้องโดย Slot Machine
3. เพลง **ทับซ้อน** - ขับร้องโดย แดน วรเวช

อ้างอิง
-------

1. ↑  ซิ่งรักทะลุมิติ ละครแอ็คชั่นเรื่องแรกที่ แดน วรเวช เป็นผู้จัดและนักแสดง (กระปุกดอตคอม)

แหล่งข้อมูลอื่น
---------------

* เรื่องย่อละคร ซิ่งรักทะลุมิติ : จากเว็บไซต์ กระปุกดอตคอม
* เรื่องย่อละคร ซิ่งรักทะลุมิติ : จากเว็บไซต์ TrueLife เก็บถาวร 2015-09-11 ที่ เวย์แบ็กแมชชีน
* *ซิ่งรักทะลุมิติ* ที่สยามโซน

| ทรูโฟร์ยู: ละครวันพุธ - พฤหัสบดี 19:00 - 20:00 น. |
| --- |
| ก่อนหน้า | ซิ่งรักทะลุมิติ | ถัดไป |
| **แผนรักฉบับออร์แกนิค** | **Angel Destiny อุบัติรักเทวา** |
**พระนางจองฮย็อน** (貞顯王后 พ.ศ. 2005 – 2073) หรือ **พระนางจาซุน พระพันปีหลวง** (慈順大妃) เป็นพระมเหสีพระองค์ที่ 3 ในพระเจ้าซ็องจงแห่งโชซ็อน (成宗) จากตระกูลยุน แห่งพาพยอง เป็นธิดาของยุนโฮ(尹壕) และนางสกุลจอน จากยอนอัน (延安府夫人田氏)

พระราชประวัติ
-------------

พระองค์ประสูติวันที่ 26 เดือน 8 ปีมะเมีย ตามปฏิทินจันทรคติของพระเจ้าเซโจ ตรงกับวันที่ 21 กรกฎาคม พ.ศ. 2005 ที่เมืองซินชาง ในขณะที่พระบิดาของพระองค์ได้รับตำแหน่งเจ้าเมืองซินชาง จึงได้ตั้งชื่อว่า ยุน ซุกยอน(昌年) ตามนามสกุลยุนของบิดา พระองค์และพระอัยยิกาของพระเจ้าซองจงหรือพระนางช็องฮี (พระอัยยิกาจองฮี) ก็มาจากตระกูลยุน แห่งพาพยองเช่นเดียวกัน แต่ความสัมพันธ์ของครอบครัวทั้งสองค่อนข้างห่างไกล พระบิดาของพระนางช็องฮี คือ ยุน ซึงรเย (尹承禮) และพระนางช็องฮย็อนมีปู่ทวด คือ ยุนซึงซุน (尹承順) เป็นพี่ชายของพ่อพระนางช็องฮี พระนางและอดีตพระนางยุน เคยเป็นพระสนมมาก่อนเหมือนกัน ในรัชสมัยพระเจ้าซองจงวันที่ 14 เดือน 6 ปีที่ 4 (พ.ศ. 2016) ได้แต่งตั้งพระองค์เป็นพระสนมซุกอึย ในขณะที่พระองค์พระชนมายุเพียง 12 ปี ,ต่อมาในปีที่ 11 วันที่ 8 เดือน 11 (พ.ศ. 2023) พระนางยุนถูกถอดจากฐานันดร และได้เลือกให้พระองค์ขึ้นเป็นมเหสีองค์ใหม่ พระนางช็องฮย็อน ด้วยอุปนิสัยที่เป็นคนอ่อนโยน มีความเมตตา จึงเป็นที่รักใคร่ของพระนางช็องฮีและพระนางอินซู พระพันปีหลวง เดือน 3 ปีที่ 19 รัชสมัยของพระเจ้าซองจง พระนางช็องฮย็อนได้มีพระประสูติกาลพระโอรส **เจ้าชายจินซอง** (ต่อมาเป็นพระเจ้าจุงจง) และรับเจ้าชายย็อนซันเป็นโอรสบุญธรรม นอกจากจะประสูติเจ้าชายจินซองแล้ว ยังได้ประสูติพระธิดาอีก 2 พระองค์ คือ **เจ้าหญิงซุนซุก (順淑公主) และเจ้าหญิงซินซุก (慎淑公主)**

ต่อมาในปี 2037 ได้เลื่อนขั้นเป็นพระพันปีหลวง ในปี 2040 ได้รับพระนามว่า **พระนางจาซุน พระพันปีหลวง**(慈順) ,ในปี 2047 ได้รับพระนามต่อท้ายว่า **ฮวาฮเย (和惠)** ,ในปี 2049 เกิดเหตุการณ์ยึดอำนาจเจ้าชายย็อนซันกุนโดยเจ้าชายจินซอง เรียกว่า **รัฐประหารพระเจ้าจุงจง** และตั้งเจ้าชายจินซองเป็นพระเจ้าจุงจง พระพันปีจาซุน อยู่ในสมัยของพระเจ้าจุงจงได้ 25 ปี ก็สวรรคต ,หลังจากที่สวรรคตได้รับพระนามต่อท้ายอีกว่า **"โซอึยฮึบซุก (昭懿欽淑)"** พระสุสานชื่อว่า **ซอนรึง 宣陵** ,ตั้งอยู่ ณ โซล จนถึงปัจจุบัน

พระนามเต็ม
----------

**จาซุน ฮวาฮเย โซอึย ฮึบซุก จองฮย็อน วังฮู (慈順和惠昭懿欽淑貞顯王后)**

พระมเหสีจองฮย็อนนั้นถือว่าเป็นกุลสตรีที่เพียบพร้อมไปด้วยคุณสมบัติและรูปสมบัติ มีความอ่อนโยน และ สุภาพเรียบร้อย อีกทั้งยังมีความกตัญญูต่อเจ้ากรมกลาโหม ซึ่งเป็นบิดายิ่งนัก เพราะเมื่อเจ้ากรมกลาโหมส่งนางเข้าไปเป็นพระสนมในวัง ที่เต็มไปด้วยการแก่งแย่งชิงดี พระสนมซุกยอนก็ไม่เคยถือโทษโกรธเคืองเจ้ากรมกลาโหมซึ่งเป็นบิดา และการที่พระสนมซุกยอนได้รับความเอ็นดูจากพระพันปียินซูจนได้ขึ้นถึงตำแหน่งมเหสีนั้น ก็ด้วยความภักดีที่มีต่ออดีตมเหสีโซวา ไม่ร่วมมือในการขับไล่พระมเหสีโซวาเหมือนเหล่าสนมอื่น ถือเป็นคุณธรรมที่น่าชื่นชมเป็นอย่างยิ่ง ภายหลังพระมเหสียุน จองฮย็อนได้รับการถวายยศเป็น พระมเหสีจองฮย็อน และในภายหลังนางก็ได้ขึ้นเป็น พระพันปีจาซุน พระราชมารดาของพระเจ้าจุงจง

  



| ก่อนหน้า |  | พระนางช็องฮย็อน |  | ถัดไป |
| --- | --- | --- | --- | --- |
| **พระนางเชฮ็อน** |  | **พระมเหสีกรุงโชซ็อน** (ค.ศ. 1480 - 1494) |  | **อดีตพระนางชิน** |
**แอ่งปัตตานี** เป็นแอ่งสะสมตะกอนอายุเทอร์เชียรี อยู่ในอ่าวไทย เป็นแอ่งที่มีการสะสมตัวของก๊าซธรรมชาติ และ น้ำมัน เป็นแหล่งปิโตรเลียมที่สำคัญของประเทศไทย ซึ่งประกอบด้วยแอ่งย่อยหลาย ๆ แอ่ง อาทิ แอ่งเอราวัณ แอ่งปลาทอง แอ่งไพลิน แอ่งบรรพต เป็นต้น โดยมีลักษณะการวางตัวตามแนวเหนือ-ใต้ มีลักษณะเป็นแอ่งย่อยโดยลักษณะแคบและยาวเป็นทั้งกึ่งกราเบนและกราเบน มีความกว้างประมาณ 7 กิโลเมตร และยาวประมาณ 40 กิโลเมตร โดยอยู่ใกล้กับแอ่งมลายู วางตัวแบบรอยชั้นไม่ต่อเนื่องอยู่บนหินแกรนิตยุคครีเทเชียสและหินแปรมหายุคพาลีโอโซอิกโดยตะกอนที่สะสมตัวช่วงสมัยโอลิโกซีนนั้น เป็นตะกอนน้ำพา (Alluvial) ทะเลสาบ (Lacustrine) ธารน้ำพา (Fluviatile) และทะเลน้ำตื้น (Shallow Marine) มีความหนาไม่เท่ากันโดยที่ชั้นตะกอน Main Basinal Area หนา 8 กม. ในขณะที่ Western Graben Area จะหนาเพียง 4.5 กม. หรือน้อยกว่านี้ หินพื้นฐานเท่าที่พบเป็น Cretaceous granite และ Permian carbonates

การเกิดแอ่งปัตตานี
------------------

เกิดตอนที่แผ่นเปลือกโลกอินเดีย ชนกับแผ่นยูเรเชียทำให้เกิการจมตัวกลายเป็นแอ่งสะสมตัวของตะกอนในยุคเทอร์เชียรี โดยมีลักษณะยาวเกิดมาจากรอยเลื่อนตัดผ่านคือรอยเลื่อนเจดีย์สามองค์ วางตัวแนวตะวันตกเฉียงเหนือ-ตะวันออกเฉียงใต้ และรอยเลื่อนระนองคลองมารุย วางตัวในแนวตะวันออกเฉียงเหนือ-ตะวันตกเฉียงใต้ โดยมีรอยเลื่อนปกติ (normal fault) ที่ทำให้เกิดแอ่งต่าง ๆ วางตัวในแนวเหนือ-ใต้

อ้างอิง
-------

* ธรณีวิทยาบริเวณอ่าวไทย กรมทรัพยากรธรณี กระทรวงทรัพยากรธรรมชาติและสิ่งแวดล้อม
* การสำรวจ GRAVITY กึ่งรายละเอียดแอ่งยะหาแอ่งสะบ้าย้อยแอ่งจะนะแอ่งปัตตานี งานบริการวิชาการ กองบริการการศึกษา มหาวิทยาลัยสงขลานครินทร์
* บทความ ศักยภาพปิโตรเลียม กรมเชื้อเพลิงธรรมชาติ
* ศุภฤกษ์ สิตะหิรัญ และสมบูรณ์ วัชระชัยสุรพล. "การสำรวจขุดเจาะปิโตเลียม ในประเทศไทย" ความรู้คือประทีป ฉบับที่ 2/2542 หน้า 6-17
* เก็บถาวร 2016-03-06 ที่ เวย์แบ็กแมชชีน
**ฮา 7 ดาว**เป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่างๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็กๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น.ทาง เจเอสแอล แชนแนล

นักแสดง
-------

* แดนนี่ (ดนัย) ศรีภิญโญ
* ศรีหนุ่ม เชิญยิ้ม
* กล้วย เชิญยิ้ม
* ถั่วแระ เชิญยิ้ม
* จาตุรงค์ มกจ๊ก
* เหลือเฟือ มกจ๊ก
* แฮ๊ค ชวนชื่น
* ติ๊ก กลิ่นสี
* ราตรี วิทวัส
* นก วนิดา

ปัญหาในการออกอากาศ
------------------

เนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน(ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์

อ้างอิง
-------


หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2539
**น้องรัก นักร้อง** เป็นรายการเกมโชว์ร้องเพลงไทย ออกอากาศเทปแรกวันที่ 26 มกราคม พ.ศ. 2558–29 กรกฎาคม พ.ศ. 2558 วันจันทร์ - พุธ เวลา 17.45 - 18.30 น. และเวลา 17.30 - 18.25 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน), กันตนา เอฟโวลูชั่น และ บริษัท จันทร์ 25 จำกัด ดำเนินรายการโดย โก๊ะตี๋ อารามบอย

รูปแบบรายการน้องรัก นักร้อง
---------------------------

จาก 5 คน ที่เข้าแข่งขันจะมีเพียง 1 คน ที่ได้รับคะแนน VOTE สูงสุด จากผู้ชมและคณะกรรมการ พร้อมคว้าเงินรางวัลมูลค่า 30,000 บาท

พร้อมแขกรับเชิญพิเศษชื่อดัง 2 คน ที่มาเป็นกรรมการ ซึ่งมาจากวงการดนตรี 1 คน และอีก 1 คน จากวงการบันเทิงที่จะมาร่วมชม ร่วม VOTE ให้คำแนะนำและวิจารณ์ให้ผู้เข้าแข่งขันอย่างสนุกสนาน (ภายหลังเปลี่ยนเป็นกรรมการ 3 คนเป็นคนกด "ตัดใจ")

ตัวอย่างผู้ร่วมการแข่งขัน
-------------------------

- เด็กหญิง 8 ขวบ ที่มีพลังเสียงเกินตัว จนต้องโหวตให้อย่างเต็มใจ

- หนุ่มเนิร์ดวัยกลางคน น้ำเสียงไม่เท่าไร แต่ลีลาได้ใจ คะแนนโหวตเลยท่วมท้น เพราะความพยายาม

- หนุ่มหล่อหน้าตาเท่ห์ ที่สาวๆ ก็จบข่าว...

- เด็กแว๊น ที่ดูแล้วแนวร๊อคชัวร์ๆ แต่กลับพลิกโผด้วยเพลงรักหวานกรอบ... เล่นเอาน้ำตาซึม

- คุณป้าวัย 50 เปิดตัวด้วยเพลง "เด็กมีปัญหา" พร้อมลีลาการเต้น แต่ โอ... ดูแล้ว "หัวเข่า" น่าจะมีปัญหามากกว่า

วิธีการให้คะแนน
---------------

คะแนนเต็ม 200 คะแนน มาจาก
- ผู้ชมใน Studio 150 คน มีคนละ 1 คะแนน
- กรรมการ 2 คน มีคนละ 25 คะแนน (ภายหลังเปลี่ยนเป็นกรรมการ 3 คน)

* ถ้าคะแนนทำกัน ให้กรรมการเป็นผู้ตัดสินหาผู้ชนะ

กติการแข่งขัน
-------------

- ผู้เข้าแข่งขันจะอยู่ในกล่อง Singing Box ที่ลอยสูงจากพื้นที่เวที 3 เมตร แต่ละคนมีโอกาสร้องคนละ 1 เพลง (ความยาว 2.00 นาที) โดยมีข้อแม้ว่า ภายในเวลา 45 วินาที ผู้แข่งขันต้องได้รับ "คะแนนความรัก" จากผู้ชมและกรรมการใน Studio 75 คะแนนขึ้นไป จึงจะได้สิทธิ์ก้าวลงจาก Singing Box มาร้องเพลงบนเวทีจนครบ 2.00 นาที

(โดย 10 วินาทีสุดท้ายก่อนหมดเวลา จะมีสัญญาณไฟไซเรนปรากฏขึ้น)

แต่หากผ่านเวลา 45 วินาทีไปแล้ว ยังได้ "คะแนนความรัก" ไม่ถึง 75 คะแนน ผู้แข่งขันคนนั้น จะต้องหยุดร้องเพลง โดยไม่มีโอกาสเหยียบเวทีแห่งนี้เลย

ภายหลังเปลี่ยนเป็นกรรมการเป็นคนกด "ตัดใจ" ถ้ากรรมการกดตัดใจ 3 ครั้ง ผู้แข่งขันคนนั้น จะต้องหยุดร้องเพลง โดยไม่มีโอกาสเหยียบเวทีแห่งนี้เลย

  

  

- นักร้องที่มีคะแนนความรักมากที่สุด 2 อันดับแรก จะต้องไปลุ้น "คะแนนตัดสิน" พร้อมกันในช่วงสุดท้าย เพื่อชิงรางวัลเงินสด 30,000 บาท
เงินรางวัล สำหรับผู้เข้าร่วมรายการ 5 คน 

ผู้แข่งขันที่เข้าร่วมแข่งขัน ได้รับเงิน 4,000 บาท

- ภายหลังนักร้องที่มีคะแนนความรักมากที่สุด 2 อันดับแรก จะมีการร้องเพลงสลับเพลงของคนอื่นเพื่อชิงเงินรางวัล

อ้างอิง
-------

รูปแบบรายการน้องรัก นักร้อง

ข่าวประชาสัมพันธ์ประจำสัปดาห์รายการน้องรัก นักร้อง

แหล่งข้อมูลอื่น
---------------

* แกลเลอรี น้องรัก นักร้อง

| ไทยทีวีสีช่อง 3: รายการวันจันทร์ - พุธ 17.45 - 18.30 / 17.30 - 18.25 |
| --- |
| ก่อนหน้า | น้องรัก นักร้อง | ถัดไป |
| **เกาะแก้วพิสดาร** |  |
**นาตาชา จุลานนท์** (เกิด 19 เมษายน พ.ศ. 2536) ชื่อเล่น **เเน็ตตี้** เป็นนักแสดงและพิธีกรหญิงชาวไทย สังกัดสถานีวิทยุโทรทัศน์ไทยทีวีสีช่อง 3

ประวัติ
-------

นาตาชา จุลานนท์ มีชื่อเล่นว่า แน๊ตตี้ เกิดเมื่อวันที่ 19 เมษายน 2536 เป็นลูกสาวคนโตในบรรดาพี่น้อง 2 คน พ่อชื่อ ทวีรัตน์ ด่านอุดมกิจ (เสียชีวิตแล้ว) แม่ชื่อ ธัญรัตน์ จุลานนท์ เธอมีศักดิ์เป็นหลานตาของพลเอกสุรยุทธ์ จุลานนท์ ประธานองคมนตรีในรัชสมัยพระบาทสมเด็จพระวชิรเกล้าเจ้าอยู่หัว และอดีตนายกรัฐมนตรีคนที่ 24 ของประเทศไทย เนื่องจากคุณตาของเธอเป็นพี่ชายของพลเอกสุรยุทธ์ จบการศึกษาระดับปริญญาตรีสาขาวิชาภาษาอังกฤษจากคณะมนุษยศาสตร์ มหาวิทยาลัยหอการค้าไทย พร้อมกับยังเป็นดาวคณะอีกด้วย

เข้าสู่วงการบันเทิง
-------------------

นาตาชาเข้าสู่วงการจากการถูกทาบทามให้มาถ่ายแบบโดยเธอได้รับค่าตัวครั้งแรก 3,500 บาท ต่อมาเธอถูกเพื่อนแอบส่งประวัติไปแคสเป็นพิธีกรรายการสตรอเบอร์รี่ชีสเค้ก ทำให้ได้เข้าสู่วงการอย่างเต็มตัว ต่อมาเธอได้รู้จักกับอดีตผู้จัดการดาราและนักปั้นชื่อดังผู้ล่วงลับ นิรุณ ลิ้มสมวงศ์ หรือ โกโก้ ที่คอยป้อนงานให้เธอมากมาย จากนั้นจึงได้พาเธอมาเทสต์หน้ากล้องและเซ็นสัญญาเป็นนักแสดงในสังกัดช่อง 3 และได้ไปเรียนการแสดงกับรสสุคนธ์ กองเกตุ หรือ ครูเงาะ ครูสอนการแสดงชื่อดัง

โดยผลงานละครเรื่องแรกของเธอคือเรื่องพ่อครัวหัวป่าก์ เมื่อปี 2560 โดยแสดงเป็น มินนี่ เจ้าของบริษัททัวร์เพื่อนสนิทของ ทองตรา นางเอกของเรื่อง ตามด้วยบท แพรพรรณ คุณหนูโปรไฟล์เลิศในละครเรื่องพ่อยุ่งลุงไม่ว่าง ที่ออกอากาศในช่วงปลายปีเดียวกัน จากนั้นจึงมีผลงานเรื่อยมา ปัจจุบันมีผลงานที่รอออกอากาศอยู่ 1 เรื่องคือซีรีส์ดวงใจเทวพรหม เรื่องขวัญฤทัย แสดงเป็น มะลิ หรือเมนี่ และมีละครที่อยู่ระหว่างถ่ายทำอีก 2 เรื่องคือหนึ่งในร้อย และคุณพี่เจ้าขาดิฉันเป็นห่านมิใช่หงส์

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | แสดงเป็น |
| --- | --- | --- |
| 2560 | พ่อครัวหัวป่าก์ | มินนี่ |
| พ่อยุ่งลุงไม่ว่าง | แพรพรรณ |
| 2561 | ปี่แก้วนางหงส์ | คุณหญิงเดือน / สายสังวาล |
| 2562 | ลับลวงใจ | เลขาโจ้ |
| 2564 | รักนิรันดร์จันทรา | วีวี่ |
| 2565 | ยมทูตกับภูตสาว | นิลา |
| รากแก้ว | เจนจิต (รับเชิญ) |
| มัดหัวใจยัยซุปตาร์ | นารา (รับเชิญ) |
| 2566 | ใต้เงาตะวัน | มิกิ |
| ชายแพศยา | กิ่งแก้ว (กิ๋ง) |
| 2567 | ดวงใจเทวพรหม เรื่อง ขวัญฤทัย | มะลิ (เมนี่) |
| หนึ่งในร้อย |  |
| คุณพี่เจ้าขาดิฉันเป็นห่านมิใช่หงส์ | พุดซ้อน |
|

อ้างอิง
-------

1. ↑  ประวัติ แน๊ตตี้ นาตาชา จุลานนท์
2. 1 2  "นาตาชา จุลานนท์" กับชีวิตอิสระที่เลือกแล้ว
3. ↑  เรื่องย่อ "พ่อครัวหัวป่าก์"
4. ↑  ทำความรู้จัก "แน๊ตตี้" หรือ "แพรพรรณ" ใน "พ่อยุ่งลุงไม่ว่าง"
5. ↑  แน๊ตตี้ นาตาชา จุลานนท์
**ซอฟต์แวร์จำกัดสิทธิ์** หรือ **ซอฟต์แวร์กรรมสิทธิ์** คือ ซอฟต์แวร์ที่สิทธิ์ในการใช้งาน ทำซ้ำ ดัดแปลง หรือ เผยแพร่ ถูกจำกัดหรือสงวนสิทธิ์ไว้โดยเจ้าของซอฟต์แวร์หรือผู้จัดทำ ผู้อื่นไม่สามารถนำมาใช้งาน ทำซ้ำ ดัดแปลง หรือ เผยแพร่ ได้นอกจากได้รับอนุญาตในสิทธิ์นั้นจากเจ้าของ. ซอฟต์แวร์จำกัดสิทธิ์ อาจไม่ได้เป็น ซอฟต์แวร์ลิขสิทธิ์ เสมอไป, แต่โดยมากแล้ว เจ้าของซอฟต์แวร์มักจะใช้กลไกของระบบกฎหมายลิขสิทธิ์ในปัจจุบัน เพื่อเป็นเครื่องมือในการสงวนสิทธิ์ของตนเองไว้, ทำให้ซอฟต์แวร์กลายเป็น ซอฟต์แวร์จำกัดสิทธิ์. ตัวอย่างของ ซอฟต์แวร์จำกัดสิทธิ์ ที่เป็นที่รู้จักกันดี ได้แก่ ไมโครซอฟท์ วินโดวส์ หรือ อะโดบี โฟโตชอป

คำว่า "โพรไพรเอทารีซอฟต์แวร์" เป็นคำจำกัดความที่ทางมูลนิธิซอฟต์แวร์ได้สร้างขึ้นเพื่อใช้อธิบายถึงซอฟต์แวร์ที่ไม่ใช่ซอฟต์แวร์เสรี เพื่อ ไว้เรียกเปรียบเทียบกับ ซอฟต์แวร์เสรี หรือ ซอฟต์แวร์ที่เปิดให้ผู้อื่นใช้งาน แจกจ่าย และ ดัดแปลงแก้ไขได้

ในประเทศไทย บางทีจะใช้คำทับศัพท์ว่า "โพรไพรเอทารีซอฟต์แวร์" หรือมีการใช้คำว่า "ซอฟต์แวร์เอกสิทธิ์เฉพาะ

ความหมาย
--------

ถ้าดูความหมายตามตัวอักษรแล้ว คำภาษาอังกฤษว่า proprietary software (ซอฟต์แวร์กรรมสิทธิ์) จะหมายถึงซอฟต์แวร์ที่มีเจ้าของหรือผู้ครอบครองกรรมสิทธิ์ (proprietor) - ดังนั้นคำๆ นี้จึงอาจใช้เรียกซอฟต์แวร์ทุกตัวที่ไม่ได้เป็นสาธารณสมบัติ (public domain) ก็ได้เช่นกัน อย่างไรก็ตาม FSF ใช้คำๆ นี้เพื่ออธิบายถึงหัวใจสำคัญขั้นพื้นฐานของซอฟต์แวร์นั้นๆ โดยที่ *ซอฟต์แวร์เสรี* นั้น ยึดเอาเสรีภาพเป็นสิ่งสำคัญขั้นพื้นฐาน ในขณะที่ *proprietary software* ยึดเอาผู้ที่ถือกรรมสิทธิ์ในตัวซอฟต์แวร์เป็นสำคัญ

คำภาษาอังกฤษว่า "**non-free software**" (ซอฟต์แวร์ไม่ใช่เสรี) มักจะถูกใช้เพื่อหมายถึง proprietary software เช่นเดียวกัน. บางครั้งริชาร์ด สตอลแมน (Richard Stallman) ผู้ก่อตั้งโครงการกนู และมูลนิธิซอฟต์แวร์เสรี ก็ใช้คำว่า "user subjugating software" (ซอฟต์แวร์กดขี่ผู้ใช้) ในขณะที่ Eben Moglen ใช้คำว่า "unfree software" (ซอฟต์แวร์ไร้เสรี) ในการสนทนาของเขา โดยปกตินักพัฒนาของ Debian มักจะใช้คำว่า "non-free" (ไม่ใช่เสรี) แต่บางทีพวกเขาก็จะพูดถึงหรือใช้คำว่า "proprietary software" ด้วยเช่นกัน ส่วน Open Source Initiative (องค์กรริเริ่มและส่งเสริมโอเพนซอร์ส) จะนิยมใช้คำว่า "closed source software" (ซอฟต์แวร์ไม่เปิดเผยต้นฉบับ)

โดยมีหลักเกณฑ์ทั้งในเชิงกฎหมายและเชิงเทคนิคที่จะพิจารณาว่าซอฟต์แวร์นั้นเป็นซอฟต์แวร์เสรีหรือเป็น proprietary software ดังนี้ ถ้าผู้ถือกรรมสิทธิ์ซอฟต์แวร์ใช้วิธีการทางเทคนิคที่จะขัดขวางไม่ให้ผู้ใช้แก้ไขซอฟต์แวร์ เช่น การปกปิดรหัสต้นฉบับ (source code) ของซอฟต์แวร์ ซอฟต์แวร์นั้นก็จะถูกจัดว่าเป็น proprietary software หรือ ถ้าผู้ถือกรรมสิทธิ์ใช้วิธีการทางกฎหมาย เช่น ลิขสิทธิ์ เพื่อขัดขวางไม่ให้ผู้ใช้แจกจ่ายซอฟต์แวร์ทั้งที่เป็นของเดิมหรือที่ถูกปรับแต่งโดยผู้ใช้ นั้นก็จัดว่าเป็น proprietary software เช่นเดียวกัน

ในกรณีที่ไม่มีข้อห้ามหรือข้อจำกัดทั้งทางกฎหมายหรือทางเทคนิคดังกล่าวข้างต้นนั้น - กล่าวคือผู้ใช้มีอิสระในการใช้งาน ศึกษาการทำงาน ปรับแต่ง และแจกจ่ายซอฟต์แวร์นั้นๆ - ซอฟต์แวร์นั้นจะไม่จัดว่าเป็น proprietary software; และจัดว่าเป็นซอฟต์แวร์เสรี

อ้างอิง
-------
พิกัดภูมิศาสตร์: 48°23′14″N 4°29′24″W﻿ / ﻿48.387202°N 4.490125°W﻿ / 48.387202; -4.490125

บทความนี้เกี่ยวกับถนนในประเทศฝรั่งเศส สำหรับความหมายอื่น ดูที่ ถนนสยาม (แก้ความกำกวม)
ถนนสยามในปี พ.ศ. 2548ถนนสยามก่อนสงครามโลกครั้งที่สอง
**ถนนสยาม** (ฝรั่งเศส: *Rue de Siam*) เดิมชื่อ ถนน Saint-Pierre (ถนนนักบุญเปโตร) เป็น ถนนที่ได้รับการเปลี่ยนชื่อเป็นอนุสรณ์เนื่องในโอกาสที่สมเด็จพระนารายณ์มหาราชทรงส่งคณะทูต (นำโดยเจ้าพระยาโกษาธิบดี (ปาน)) ไปเจริญสัมพันธไมตรีกับพระเจ้าหลุยส์ที่ 14 แห่งฝรั่งเศส ณ พระราชวังแวร์ซาย โดยมีกำหนดการเข้าเฝ้าเมื่อวันที่ 29 มิถุนายน พ.ศ. 2229 

คณะราชทูตสยามเดินทางมาโดยทางเรือ มาขึ้นบกที่ท่าเรือเมืองแบร็สต์นี้เมื่อวันที่ 18 มิถุนายน พ.ศ. 2229 ถือเป็นจุดแรกที่เข้าสู่ประเทศฝรั่งเศส และเดินทางผ่านถนนสายดังกล่าว ต่อมา ชาวเมืองจึงได้เปลี่ยนชื่อถนนเป็นถนนสยาม เพื่อระลึกถึงการเดินทางของคณะราชทูตครั้งนี้ โดยเริ่มใช้ชื่อดังกล่าวอย่างเป็นทางการ เมื่อวันที่ 15 กรกฎาคม พ.ศ. 2354

ถนนตั้งอยู่ที่เมืองแบร็สต์ แคว้นเบรอตาญ ประเทศฝรั่งเศส นับเป็นถนนสายหลักของเมือง ในปัจจุบันสองข้างทางถนนยังเต็มไปด้วยป้ายชื่อ มีทัศนยภาพที่สวยงาม มีน้ำพุต่างระดับรวมถึงเกาะกลางถนน และเป็นเส้นทางไปสู่ศาลาว่าการเมือง

ถนนสยามนับได้ว่าเป็นถนนประวัติศาสตร์ในความสัมพันธ์ไทย-ฝรั่งเศส และถือว่าเป็นคู่กับถนนแบร็สต์ (ถนนเจริญกรุงซอย 36 หรือ ซอยโรงภาษี) ในกรุงเทพมหานคร ซึ่งสถานเอกอัครราชทูตฝรั่งเศสประจำประเทศไทยได้เสนอให้เพิ่มชื่อถนนแบร็สต์อีกชื่อหนึ่ง เนื่องจากสถานเอกอัครราชทูตฝรั่งเศสและทำเนียบเอกอัครราชทูตฝรั่งเศสในกรุงเทพฯ ตั้งอยู่บนถนนสายนี้ มีพิธีเพิ่มชื่อถนนเมื่อวันที่ 15 กุมภาพนธ์ พ.ศ. 2556 โดยเอกอัครราชทูตฝรั่งเศสประจำประเทศไทย นายกเทศมนตรีเมืองแบร็สต์ และผู้แทนรัฐบาลไทยทั้งจากกระทรวงวัฒนธรรมและผู้บริหารกรุงเทพมหานคร เข้าร่วม

รูปภาพ
------

* รถรางในถนนสยามในทุกวันนี้รถรางในถนนสยามในทุกวันนี้
* 
* ถนนหนทางในทุกวันนี้ถนนหนทางในทุกวันนี้
* รูปปั้นโกษาปานในถนนสยามรูปปั้นโกษาปานในถนนสยาม
* ถนนแบร็สต์ ของกรุงเทพมหานครถนนแบร็สต์ ของกรุงเทพมหานคร

ดูเพิ่ม
-------

* ถนนแบร็สต์ (ซอยเจริญกรุง 36)
* ความสัมพันธ์ฝรั่งเศส–ไทย

อ้างอิง
-------

1. ↑  "Road to diplomacy". *Bangkok Post*. 15 February 2013. สืบค้นเมื่อ 13 January 2021.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ถนนในเมืองแบร็สต์**

* *ถนนสยาม* ในปี พ.ศ. 2443 (อังกฤษ)
* มองภาพ *ถนนสยาม* 360° เก็บถาวร 2007-10-23 ที่ เวย์แบ็กแมชชีน (ฝรั่งเศส)
* *ฉลองซอยเจริญกรุง 36 เปลี่ยน ′ชื่อใหม่′ แล้ว กระชับความสัมพันธ์ไทย-ฝรั่งเศส* นสพ. มติชน 15 ก.พ. 2556